SET ปิดเช้าลบ 2 จุด ไร้ปัจจัยใหม่-รองบ “บจ.” กลุ่มท่องเที่ยว-ค้าปลีก
SET ปิดเช้าลบ 2 จุด แกว่งแคบไร้ปัจจัยใหม่ สัปดาห์นี้ตลาดรอตัวเลขเงินเฟ้อสหรัฐ และรอดูผลประกอบการของกลุ่มท่องเที่ยวและกลุ่มค้าปลีก ให้แนวรับ 1,650 จุด แนวต้านที่ 1,660 จุด
SET ปิดเช้าลบ 2 จุด แกว่งแคบไร้ปัจจัยใหม่ สัปดาห์นี้ตลาดรอตัวเลขเงินเฟ้อสหรัฐ และรอดูผลประกอบการของกลุ่มท่องเที่ยวและกลุ่มค้าปลีก ให้แนวรับ 1,650 จุด แนวต้านที่ 1,660 จุด
21 ก.พ. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งตัวแคบสลับบวกลบ ตามตลาดหุ้นเอเชีย เนื่องจากขาดปัจจัยใหม่ ขณะที่ตลาดรับรู้การปรับขึ้นดอกเบี้ยต่อเนื่องของธนาคารกลางสหรัฐ(เฟด)ไปแล้ว
ขณะที่ผลประกอบการของบริษัทจดทะเบียน (บจ.) ในสัปดาห์นี้มีทั้งต่ำกว่าคาดและเป็นไปตามคาด แต่ภาพรวมก็ต่ำกว่าคาด ก็ยังไม่ได้เป็นปัจจัยหนุนตลาด และปลายสัปดาห์นี้ตลาดรอดูดัชนีราคาการใช้จ่ายเพื่อการบริโภคส่วนบุคคล (PCE) สหรัฐ รวมทั้งงบของกลุ่มท่องเที่ยวและกลุ่มค้าปลีกประกาศสัปดาห์นี้ด้วย ที่ตลาดคาดหวังออกมาตามคาด แนวโน้มช่วงบ่าย ก็ยังแกว่งไซด์เวย์ ให้แนวรับ 1,650 จุด แนวต้านที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,986.36 ล้านบาท ปิดที่ 136.50 บาท ลดลง 2.50 บาท
EA มูลค่าการซื้อขาย 2,975.83 ล้านบาท ปิดที่ 80.50 บาท ลดลง 2.50 บาท
SCB มูลค่าการซื้อขาย 1,452.09 ล้านบาท ปิดที่ 98.75 บาท ลดลง 1.75 บาท
CHASE มูลค่าการซื้อขาย 1,381.35 ล้านบาท ปิดที่ 3.28 บาท เพิ่มขึ้น 0.38 บาท
CPALL มูลค่าการซื้อขาย 1,092.01 ล้านบาท ปิดที่ 65.00 บาท เพิ่มขึ้น 0.75 บาท